kardosdrur/scandi-wiki huggingface dataset:
Vanskabte land

Vanskabte land er en dansk spillefilm fra 2022 instrueret af Hlynur Pálmason.

Filmen blev positivt modtaget af danske kritikere, og den blev nomineret til en Bodil for bedste danske film ved uddelingen i 2023, hvor den dog blev slået af Resten af livet. Elliott Crosset Hove modtog dog en bodil for bedste mandlige hovedrolle for sin rolle i filmen og Ingvar Sigurdsson modtog bodilprisen for bedste mandlige birolle.

Handling 
Filmen udspiller sig i slutningen af det 19. århundrede, da en ung dansk præst Lucas bliver udsendt til en fjerntliggende del af Island for at bygge en kirke og fotografere den del af befolkningen, som han møder på sin vej. Men jo dybere han rejser ind i det ubarmhjertige og golde islandske landskab, ledsaget af sin guide, jo mere mister han fornemmelsen af sin egen virkelighed, sin mission og sin pligtopfyldende moral. Da han når frem til den lille bebyggelse, hvor der skaffes plads til ham hos den danske købmand og hans to døtre, sættes hans tro og ærbarhed på en alvorlig prøve.

Medvirkende 

 Elliott Crosset Hove, Lucas
 Ingvar Eggert Sigurðsson, Ragnar
 Victoria Carmen Sonne, Anna
 Jacob Hauberg Lohmann, Carl
 Ída Mekkín Hlynsdóttir, Ida
 Waage Sandø, Vincent
 Hilmar Guðjónsson, Oversætter
 Snæbjörg Guðmundsdóttir, Snæsa
 Friðrik Hrafn Reynisson, Frikki
 Gunnar Bragi Þorsteinsson, Gunnar

Referencer

Eksterne henvisninger 
 

Spillefilm fra Danmark
Danske film fra 2022
Dramafilm fra Danmark
Den store stilhed

Den store stilhed er en dansk spillefilm fra 2022 instrueret af Katrine Brocks.

Handling 
29-årige Alma lever et stille liv i et moderne katolsk kloster og skal til at aflægge sine evige løfter som nonne, da hendes storebror Erik uventet opsøger hende efter mange års adskillelse. Erik vil have sin del af arven fra deres afdøde far, men hans tilstedeværelse åbenbarer en mørk hemmelighed, som Alma har gjort alt for at skjule. I takt med at ceremonien nærmer sig, bliver Alma hjemsøgt af minder og tvivl, og hun har pludselig svært ved at mærke den Gud, som hun har satset på skulle frelse hende.

Medvirkende 

 Kristine Kujath Thorp, Søster Alma / Silje
 Elliott Crosset Hove, Erik
 Karen-Lise Mynster, Moder Miriam
 Diêm Camille, Søster Martha
 Petrine Agger, Søster Dorothea
 Bodil Lassen, Søster Elisabeth
 Thomas Søndergaard, Isak
 Joen Højerslev, Fader Michael

Referencer

Eksterne henvisninger 
 

Spillefilm fra Danmark
Danske film fra 2022
dansksprogede film
Superposition (film)

Superposition er en dansk spillefilm fra 2022 instrueret af Karoline Lyngbye.

Handling 
Storbyparret Stine og Teit og deres lille søn Nemo forlader hamsterhjulet og flytter off-the-grid i den svenske natur. Afskåret fra civilisationen håber de at genfinde kærligheden til naturen og hinanden, alt imens de dokumenterer deres nye bæredygtige livsstil i en podcast-serie.
 
En dag bliver Nemo væk i skoven, og deres nyfundne paradis forvandler sig med ét til et fængsel; undertrykt vrede og egne behov vækkes til live og tvinger dem til at konfrontere deres egne egoer.

Medvirkende 

 Mikkel Boe Følsgaard
 Marie Bach Hansen

Referencer

Eksterne henvisninger 
 

Spillefilm fra Danmark
Danske film fra 2022
Viktor mod verden

Viktor mod verden er en dansk spillefilm fra 2023 instrueret af Christian Arhoff Andersen.

Handling 
30-årige Viktor Leth har boet alene hele sit liv med sin mor, der er bange for alt. Viktor har levet sit liv gennem gamle danske film og ved absolut intet om virkeligheden, men da moren dør, overlades Viktor til sig selv. Han finder ud af at hans far, Charlie, stadig lever, og han beslutter sig for at opsøge ham i København. Viktor tror at hans far er jazzmusiker, men Charlie viser sig i stedet at være forsikringsmand i et stort, skrantende forsikringsselskab. Viktor viser sig dog at have et kæmpe talent for forsikringer pga. sin mors store frygt og Charlie forsøger at bruge Viktor til at redde hele selskabet. Samtidig møder Viktor møder Josefine, en utrolig uheldig medarbejder, hvis liv har været en lang ulykke og de to ser noget i hinanden. Men da hele kampagnen for at redde selskabet ender med at handle om Viktor, må han tage et valg: Vil han spille den rolle hans far vil have ham til at spille for at redde selskabet, eller skal han gå sine egne veje?

Medvirkende 

 Nicolai Jørgensen
 Nicolas Bro
 Anna Bruus Christensen
 Rosalinde Mynster
 Bodil Jørgensen
 Kurt Ravn

Referencer

Eksterne henvisninger 
 

Spillefilm fra Danmark
Danske film fra 2023
Mugge & hans mærkelige hjerne

Mugge & hans mærkelige hjerne er en dansk børnefilm fra 2022 instrueret af Anders Morgenthaler og Mikael Wulff.

Handling 
Første dag efter sommerferien skal eleverne på Basserup Kommuneskole til prøve. Og da den ellers så glade dreng, Mugge, viser sig at have en hjerne, der er så mærkelig, at hans svar får computeren til at eksplodere, går hele systemet i panik. Mugge sendes omgående i specialklasse og spås en sort fremtid. Han beslutter sig derfor for at starte sin egen skole. En skole hvor der er plads til børn med mærkelige hjerner. Han døber skolen Friheden. Samtidig begynder Mugges bedste veninde Sofia på den militante eliteskole Killer Instinct School System. Mugge og Sofia glider langsomt fra hinanden, og snart hænger deres venskab i en tynd tråd. Da konkurrencen "Kommunemesterskabet i skole" annonceres, optrappes Mugge og Sofias konflikt yderligere og de står overfor et endeligt opgør…

Referencer

Eksterne henvisninger 
 

Spillefilm fra Danmark
Børnefilm fra Danmark
Animationsfilm fra Danmark
Danske film fra 2022
Smuk (film)

Smuk er en dansk spillefilm fra 2022 instrueret af Tilde Harkamp og efter manuskript af Line Mørkeby.

Handling 
SMUK udspiller sig på Rosenholm gymnasium ved årets skolestart. Der er en masse ritualer, som de nye 1.g’ere skal igennem, som har stor betydning for deres videre liv på gymnasiet og ikke mindst for deres personlige liv. Vi følger seks unge drenge og piger, som hurtigt får udfordret egne grænser på hver deres måde.
Frida starter i 1.g sammen med sin bedste veninde Selma. De to piger finder sammen med Nadja, der er lillesøster til 3.g’eren Pelle og kæreste med Pelles bedste ven Emil. Men da Emil og Frida hurtigt får et godt øje til hinanden, og da Frida ovenikøbet efter en audition bliver udvalgt til at deltage i den eftertragtede puttemiddag, men Selma ikke gør, bliver der lagt afstand mellem pigerne. Frida bliver hængt ud og mister fodfæstet i det sociale spil.

Medvirkende 

 Andrea Heick Gadeberg
 Sylvester Espersen Byder
 Karoline Hamm
 Fie Petersen
 Stran Ezgi Benli
 Albert Rudbeck Lindhardt
 Oliver Due

Referencer

Eksterne henvisninger 
 

Spillefilm fra Danmark
Danske film fra 2022
Alle for fire

Alle for fire er en dansk spillefilm fra 2022 instrueret af Rasmus Heide.

Handling 
Alt ånder fred og idyl hos de småkriminelle brødre Timo og Ralf, og deres kup kører som smurt. Men da Timos kæreste Lonnie en dag beslutter, at livet må have mere at byde på og starter i den charmerende Peters løbeklub, må han handle hurtigt for ikke at miste sin familie. Ifølge Timos undersøgelser går vejen til en kvindes hjerte gennem et romantisk herregårdsbryllup, men sådan et er ikke gratis. Heldigvis er lillebror Ralf klar med en plan til et kup – sit første nogensinde. Desperat går Timo med til at gøre forsøget, men i stedet for titusinde skrabelodder med sikker gevinst, ender han med en vold-tunet knallertjagt, 50.000 aggressive bier og verdens største olfert. Da løbeklubs-Peter inviterer Lonnie på weekendtur, er det romantiske herregårdsbryllup for alvor i fare, og Timo må overtale ekspolitimanden Martin og den pludseligt nyforelskede Ralf til at hoppe med på deres mest vanvittige kup til dato.

Medvirkende 

 Mick Øgendahl, Ralf
 Anders W. Berthelsen, Timo
 Jon Lange, Martin
 Stephania Potalivo, Didde
 Rikke Louise Andersson, Lonnie
 Gordon Kennedy, Toke
 Ulf Pilgaard
 Lars Ranthe, Theodor Valentin
 Hella Joof, Åse
 Rasmus Botoft

Referencer

Eksterne henvisninger 
 

Spillefilm fra Danmark
Danske film fra 2022
De forbandede år 2

De forbandede år 2 er en dansk spillefilm fra 2022 instrueret af Anders Refn. Det er efterfølgeren til De forbandede år (2020).

Handling 
Under 2. verdenskrig er familien Skov splittet. Sønnen Aksel er hårdkogt medlem af Modstandsbevægelsen, og faderen Karl kæmper for at holde sin virksomhed i gang, og må derfor samarbejde med den tyske besættelsesmagt. Familiens sammenhængskraft er udfordret til det sidste, da krigen endelig slutter.

Medvirkende 
 Jesper Christensen, Karl
 Bodil Jørgensen, Eva
 Mads Reuther, Aksel
 Gustav Dyekjær Giese, Michael
 Sara Viktoria Bjerregaard Christensen, Helene
 Lue Støvelbæk, Knud
 Sylvester Espersen Byder, Valdemar

Referencer

Eksterne henvisninger 
 

Spillefilm fra Danmark
Danske film fra 2022
Diorama (film)

Diorama er en dansk spillefilm fra 2022 instrueret af Tuva Novotny.

Handling 
Diorama er historien om Frida og Björn. Gennem deres hverdagsforhold, skilsmisse og konsekvenserne heraf følger vi normative menneskers normative liv, men med en parallel historie fra dyreriget. En parallel historie, der gennem hele filmen forsøger at undersøge og udforske, hvad der virkelig sker, biologisk og kemisk, når vi elsker, hader, sørger og føler lykke.
Og hvordan de fleste dyr ikke helt fungerer på de måder, som det kristne samfund strukturerede og institutionaliserede parbinding for mange hundrede år siden.
Har vi presset os selv ind i en måde at samarbejde på, som faktisk går imod vores forudprogrammerede biologi? Og hvis ikke, hvorfor ender 60 % af ægteskaberne i skilsmisse på verdensplan?
Kort sagt en helt velkendt kærlighedshistorie, fortalt i en knap så velkendt ramme.

Medvirkende 

 Pia Tjelta
 David Dencik
 Morgan Alling
 Anna Lagerkvist
 Dag Andersson

Referencer

Eksterne henvisninger 
 

Spillefilm fra Danmark
Danske film fra 2022
Bytte bytte baby

Bytte bytte baby er en dansk spillefilm fra 2023 instrueret af Barbara Topsøe-Rothenborg, idé og manuskript af Pia Konstantin Berg.

Handling 
Cecilie og Andreas skal være forældre, og det skal Liv og Malte også. Forude venter ni måneders sød ventetid med den perfekte graviditet, lige indtil de opdager, at fertilitetsklinikken har ombyttet de befrugtede æg. Den alternative Liv er gravid med kontrolfreaken Cecilies baby, og babylykken bliver med ét vendt på hovedet. Den umiddelbare løsning er at bytte babyer ved fødslen, men dilemmaet sætter gang i en lavine af absurde konflikter. De to kvinder må nærmest bytte liv, mens deres forvirrede mænd forsøger at navigere helskindet igennem den nu knapt så søde ventetid…

Medvirkende 

 Mille Dinesen
 Lars Ranthe
 Katinka Lærke Petersen
 Kasper Dalsgaard
 Neel Rønholt
 Thomas Bo Larsen
 Sarah Boberg
 Solbjørg Højfeldt

Referencer

Eksterne henvisninger 
 

Spillefilm fra Danmark
Danske film fra 2023
Dansksprogede film
Film instrueret af Barbara Topsøe-Rothenborg
Elsker dig for tiden

Elsker dig for tiden er en dansk spillefilm fra 2022 instrueret af Julie Rudbæk og Jesper Zuschlag.

Handling 
Anna og Thomas er hinandens modsætninger, men de mangler begge det samme: kærligheden. Anna er en selvstændig karrierekvinde, der holder kærligheden i strakt arm. Thomas er traditionel romantiker og leder desperat efter den eneste ene. Med støtte fra deres venner følger vi Anna og Thomas’ rejse fra det allerførste møde, igennem den forvirrende forelskelse og til hverdagen melder sin nådesløse ankomst i parforholdet…

Medvirkende 

 Julie Rudbæk, Anna
 Kasper Dalsgaard, Thomas
 Sofie Jo Kaufmanas, Kathrine
 Jesper Zuschlag, Nikolaj
 Olivia Joof Lewerissa, Signe
 Magnus Haugaard, Kasper
 Katinka Lærke Petersen, Stephanie
 Cyron Melville, Michael
 Michael Moritzen, Jens
 Vibeke Hastrup, Hanne
 Julie Carlsen, Dorthe
 Miri-Ann Beuschel, Tanja

Referencer

Eksterne henvisninger 
 

Spillefilm fra Danmark
Danske film fra 2022
Dansksprogede film
Jomfruer fra rummet

Jomfruer fra rummet er en dansk ungdomsfilm fra 2023 instrueret af Peter Molde-Amelung.

Handling 
Vennerne Buller og Gustav drømmer om sex, taler om sex, men det nærmeste de har været på sex, er de daglige gokketure. 

Deres liv ændres totalt, da en alien flytter ind hos Gustav. Rumvæsnets mål er at forplante sig mest muligt for at overtage menneskeracen med sit DNA. Men rumvæsnet - og Gustav og Buller - må sande at sex handler om meget andet end forplantning.

Medvirkende 

 Albert Rosin Harson, Gustav
 Milo Campanale, Buller
 Zelma Lewerissa, Barbara
 Tobias Maj Stelzner, Allan
 Frederikke Sofie Faber, Fantasy

Referencer

Eksterne henvisninger 
 

Spillefilm fra Danmark
Ungdomsfilm fra Danmark
Danske film fra 2023
Science fiction-film fra Danmark
Dansksprogede film
Shabholm

Shabholm er en dansk spillefilm instrueret af Sorena Sanjari.

Eksterne henvisninger 
 

Spillefilm fra Danmark
Animationsfilm fra Danmark
Resten af livet

Resten af livet er en dansk spillefilm fra 2022 skrevet og instrueret af Frelle Petersen. Filmen er produceret af Zentropa med Jonas Bagger som producer. 

Filmen modtog Bodilprisen for bedste danske film ved uddelingen i marts 2023.

Handling 
Maren og Egon lever et stilfærdigt liv i deres gulstens parcelhus og nyder tilværelsen med deres to voksne børn. Men tæppet rives brat væk under dem alle, da en ubærlig tragedie rammer familien. På hver deres måde kæmper de med sorgen og forsøger at finde tilbage til livet igen.

Medvirkende 

 Jette Søndergaard, Line
 Mette Munk Plum, Maren
 Ole Sørensen, Egon
 Lasse Lorenzen, Tobias

Referencer

Eksterne henvisninger 
 

Spillefilm fra Danmark
Danske film fra 2022
Dramafilm fra Danmark
Bodilprisen for bedste danske film
Idioten (film)

Idioten er en dansk spillefilm fra 2023 instrueret af Kasper Rune Larsen.

Handling 
Efter de fandt hinanden, er Tobias og Cille begyndt at forandre deres liv. Tobias er færdig med afvænning, og Cille er langsomt ved at komme tilbage til et normalt liv efter flere års psykisk og fysisk sygdom. Det unge par venter nu deres første barn, men de lykkelige omstændigheder viser sig at blive et tilbageslag, for deres uheldige fortid klæber til dem.
Under et afklaringsforløb har Tobias opdaget, at hans kald i livet er at blive skuespiller; en, der kan underholde og bringe glæde. Men dem, der er tættest på Tobias, støtter ham ikke – og de forsøger i stedet at pille ham ned. Myndighederne begynder at sætte spørgsmålstegn ved, om det unge par overhovedet er egnet til at blive forældre.

Referencer

Eksterne henvisninger 
 

Spillefilm fra Danmark
Danske film fra 2023
Film instrueret af Kasper Rune Larsen
Dansksprogede film
Kysset (film)

Kysset er en dansk spillefilm fra 2023 instrueret af Bille August.

Handling 
Anton Abildgaard er en nobel og pligtopfyldende ung mand, hvis højeste prioritet er at afslutte sin officersuddannelse i kavaleriet med mest mulig ære. I gang med en øvelse, beordrer han sin deling til at hjælpe Baron von Løvenskjolds bil ud af mudderet, og bliver inviteret til bal på slottet. Her møder han Baronens smukke datter Edith, som på grund af en ulykke sidder i kørestol. Hun er ulykkelig, men da Anton behandler hende som var hun almindelig lyser hun op, til hendes fars store lykke. Anton får stor medlidenhed med Edith og jo mere tid han bruger med hende, jo mere holder han af hende. Men han kan ikke udrede om hans følelser er medlidenhed eller ægte kærlighed, og i hans forsøg på at gøre det rigtige, graver han sig dybere ned i løfter, løgne og ansvar over for Løvenskjold familien og Edith.

Medvirkende 

 Esben Smed
 Clara Rosager
 Lars Mikkelsen
 David Dencik
 Rosalinde Mynster

Referencer

Eksterne henvisninger 
 

Spillefilm fra Danmark
Danske film fra 2023
Film instrueret af Bille August
Dansksprogede film
Underverden II

Underverden II er en dansk spillefilm fra 2023 instrueret af Fenar Ahmad.

Handling 
Det er 7 år siden, at Zaid begav sig ned i den københavnske underverden for at hævne sin afdøde bror. I sin tid i fængslet har en ny bandeleder startet en dødelig krig. Zaid lider et stort afsavn til sin søn Noah, som han knap nok kender; da en PET-agent i desperation opsøger Zaid og tilbyder ham en aftale som gør, at han vil kunne se sin søn igen, føler Zaid sig tvunget til at samarbejde. Udenfor fængslet er Muhdir blevet den store spiller i den kriminelle underverden – han er farlig og dybt organiseret. Helle har brug for at Zaid infiltrerer Muhdirs bande, så han kan være hendes øjne og øre, og de sammen kan fælde Muhdir og sætte en stopper for hans brutale metoder. Nu begynder en hæsblæsende rejse tilbage i den kriminelle underverden, hvor Zaids moralske værdier sættes over styr, da han pludselig konfronteres med truslen på sin egen familie.

Medvirkende 

 Dar Salim - Zaid
 Birgitte Hjort Sørensen - Helle 
 Stine Fischer Christensen -Stine
 Abud Mustafa - Jimmy
 Soheil Bavi -	Muhdir
 Henrik Vestergaard -	Lars
 Jack Pedersen-	Shahin
 Mohamed Djeziri-	Rashid
 Noah Carter -	Boba
 Kitt Maiken Mortensen	Kvinde i bil
 Hamed 'Baloosh' Balosha -	Nashar
 Daniel Ilic-	Adil
 Sebastian Nørgaard-	Mustafa
 Ahmad Ayman-	Diddi

Referencer

Eksterne henvisninger 
 

Spillefilm fra Danmark
Danske film fra 2023
Dansksprogede film
Actionfilm fra Danmark
Thrillerfilm fra Danmark
Film instrueret af Fenar Ahmad
Værker om organiseret kriminalitet
Nest

Nest er en dansk kortfilm fra 2022 instrueret af Hlynur Pálmason.

Handling 
En fortælling om tre søskende, der bygger deres egen hule højt hævet over jorden. Vi oplever skønheden og brutaliteten ved årstidernes skiften, alt imens vi følger børnene i både vanskelige og lykkelige stunder.

Medvirkende 

 Ída Mekkín Hlynsdóttir, Ída
 Grímur Hlynsson, Grímur
 Þorgils Hlynsson, Þorgils

Referencer

Eksterne henvisninger 
 

Kortfilm fra Danmark
Danske film fra 2022
Birthday Girl

Birthday Girl er en dansk spillefilm fra 2023 instrueret af Michael Noer.

Handling 
Boundless er en psykologisk thriller/drama som udspiller sig over 3 døgn på et krydstogtsskib med kurs mod Caribien. Filmen følger 42-årige Nanna som har inviteret sin datter Cille med for at fejre hendes 18-års fødselsdag. Men på første aften forvandles drømmerejsen til et mareridt, og det går op for Nanna, at hvis hun vil have retfærdighed, må hun tage loven i egne hænder.

Medvirkende 

 Trine Dyrholm
 Flora Ofelia Hoffmann Lindahl
 Herman Tømmeraas
 Maja Ida Thiele

Referencer

Eksterne henvisninger 
 

Spillefilm fra Danmark
Danske film fra 2023
Robotbror

Robotbror er en dansk børnefilm fra 2022 instrueret af Frederik Nørgaard.

Handling 
I en nær fremtid er klimaproblemerne løst. Alt er lyst og grønt og dejligt - og alle børn har tilmed deres egne menneskelignende robotter, der følger dem rundt som personlige assistenter. 11-årige Alberte har til gengæld en virkelig forældet én af slagsen – Robbi, som mest af alt ligner en forvokset bamse. Og hun føler sig udenfor af samme grund. Men hendes popularitet vender, da hun i fødselsdagsgave får den nyeste humanoid-model på markedet. Ind træder Konrad, den mest livagtige robot, der nogensinde er set. Han ligner faktisk 1:1 et menneskebarn. Efterhånden begynder Alberte at føle en ægte forbindelse til Konrad – men kan man overhovedet være venner med en robot?

Medvirkende 

 Selma Iljazovski, Alberte
 Philip Elbech Andresen, Konrad
 Lars Brygmann, Robbi, stemme
 Kristian Holm Joensen, Robbi, krop
 Lise Baastrup, Tine
 Kristian Ibler, Torben
 Emilý Rós Margrétardórttir, Ingeborg
 Sophia Johar, Solfryd
 Emil Stenlund, Henrik
 Marinus Refnov, Richard
 Olivia Melgaard Henriksen, Liza
 Emina Mustagrudic, Hannah
 Nicklas Troensegaard, Zuko
 Esben Wormslev, Povl
 Karo Kozak, Kamilla

Referencer

Eksterne henvisninger 
 

Spillefilm fra Danmark
Børnefilm fra Danmark
Danske film fra 2022
Julemandens datter 3 - Den magiske tidsmaskine

Julemandens Datter 3 – Den Magiske Tidsmaskine er en dansk børnefilm fra 2022 instrueret af Christian Dyekjær efter manuskript af Lars Therkildsen. Dette er i øjeblikket (2023) den sidste i en serie på tre film, efter Julemandens datter fra 2018 og Julemandens datter 2: Jagten på Kong Vinters krystal fra 2020.

Handling 
Lucia er teenager, flirter med Valdemar fra klassen, skændes med sine forældre, og er en af de store på julemandsskolen. Alt er godt, indtil en konfus rektor aflyser julen på grund af et traume fra fortiden. I et eventyrligt cirkus, rejser Lucia sammen med drengen Elias tilbage i tiden, for at finde ud af hvad der sket med rektor og stoppe det, så han ikke aflyser julen.

Referencer

Eksterne henvisninger 
 

Spillefilm fra Danmark
Børnefilm fra Danmark
Danske film fra 2022
Dansksprogede film
Natsværmer (film)

Natsværmer er en dansk kortfilm fra 2020 instrueret af Anders Walter.

Handling 
En ung mand er fanget imellem sin fars ambitioner for sit liv på racerbanen og en stålsat vilje om at skulle noget andet her i livet. Noget andet end at køre stærkt. Noget, der er hans eget. Noget, der gør ham i stand til at undslippe faderens dominans og altoverskyggende råhed. En lige dele tempofyldt og rørende film om det opgør, man næsten er for bange til at tage, men samtidig ved er en absolut nødvendighed for fortsat at kunne eksistere.

Medvirkende 

 Sylvester Espersen Byder, Kasper
 Jacob Hauberg Lohmann, Michael
 Clara Rosager, Veronika
 Villum Mønsted Rasmussen, Kasper som barn

Referencer

Eksterne henvisninger 
 

Kortfilm fra Danmark
Danske film fra 2020
Olivia (film)

Olivia er en dansk filmskolefilm fra 2020 instrueret af Stine Likodelle.

Handling 
Olivia er adopteret fra Haiti. Hun er vokset op i en hvid verden og har under hele sin barndom og ungdom ihærdigt afskrevet sin biologiske arv. Hverdagsracismen, som hun altid har ignoreret, bliver for alvor sat på spidsen, da en bytur med veninderne tager en ubehagelig drejning. Den mørke og mystiske Zakaria kommer hende til undsætning, og Olivia begynder at stille spørgsmål omkring sin identitet.

Medvirkende 

 Diêm Camille, Olivia
 Hervé Touré, Zakaria
 Jakob Åkerlind, Oliver
 Carla Philip Røder, Vibe
 Kevin K. Yuven, Kassemanden Prince
 Minna Flyvholm Tode, Josefine
 Marco Marc, Jakob

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2020
Brøl fra en bunker

Brøl fra en bunker er en dansk kortfilm fra 2018 instrueret af Nikolaj Storgaard Mortensen.

Handling 
I en ikke alt for fjern fremtid forsøger Lars og Mille at starte en familie og søger behandling på en fertilitetsklinik. Her tilbydes de genetisk manipuleret supersperm, der vil give dem en fejlfri pige. Mænd er uddøende, og Lars må tage kampen op for at få sit eget barn, for at beholde Mille og for den uperfekte mands fremtid. (Fra Ekko)

Medvirkende 

 Troels Thorsen, Lars
 Bylgja Aegis, Mille
 Søren Hauch-Fausbøll, Tim
 Lisbeth Wulff, Lone

Referencer

Eksterne henvisninger 
 

Kortfilm fra Danmark
Danske film fra 2018
Adjø

Adjø er en dansk filmskolefilm fra 2021 instrueret af Charlotte Brodthagen.

Handling 
Nannas mor Claudia er uhelbredeligt syg, men nægter at tale om det. Mor og datter tager en forlænget weekend til Vadehavet for at opleve naturfænomenet sort sol, men deres forskellige agendaer med turen spænder ben for hinanden og tvinger kvinderne ud i et opgør, for at de til sidst kan mødes og ma°ske starte deres akavede relation pa° ny.

Medvirkende 

 Anne Laybourn, Nanna
 Stine Stengade, Claudia

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2021
Katastrofer

Katastrofer er en dansk filmskolefilm fra 2021 instrueret af Tone Ottilie.

Handling 
Liv kæmper med svær OCD og skal til at starte i gymnasiet. Hun drømmer om bare at være en helt normal teenager, men det bliver svært, da hun bliver forelsket i Anna. For hvordan kan man give efter for sin forelskelse, hvis man ikke tør kysse og ser bakterier, mug og maddiker over alt?

Medvirkende 

 Boy Ewald, Liv
 Anna Charlie Zerbib Streitz, Anna
 Jens Albinus, Far
 Claudia Pierleoni, Fars veninde

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2021